OKRESNÁ PROKURATÚRA REVÚCA 
SNP 1370/1A, 050 01 Revúca	

Číslo: 2 Pv 321/14/6608	Revúca 06.05.2016 
EEČ: 2-48-17-2016

U Z N E S E N I E

Trestná vec:	obv. XXXXX a spol. 
Trestný čin:	Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 204/2013 Zbierky zákonov
Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátor Okresnej prokuratúry Revúca
Podľa § 217 odsek 1 Trestného poriadku vyslovujem, že obvinení:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

2.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry Revúca zo dňa 25.2.2015 spisová značka 2 Pv 321/14/6608, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Pre skutok, ktorého sa mali dopustiť tým, že v období od 18. marca 2014 do 31. októbra 2014 v Kameňanoch, v okrese Revúca ako rodičia maloletého XXXXX., nar. XXXXX, trvalým bydliskom pri rodičoch, vedome zanedbávali starostlivosť a dohľad o jeho povinnú školskú dochádzku a to aj napriek tomu, že boli opakovane upozorňovaní na nedostatočnú školskú dochádzku maloletého zo strany Špeciálnej základnej školy v Jelšave, nedostatočne sa zaujímali sa o výchovno - vzdelávací proces maloletého a hoci sa dostavili na predvolania na pohovory ohľadom zanedbanej školskej dochádzky nezabezpečili potrebnú nápravu, v dôsledku čoho maloletý v tomto období vymeškal 106 vyučovacích hodín, ktoré neboli ospravedlnené, čím mu umožnili osvojovať si návyky a sklony, ktoré ohrozujú jeho riadny vývoj a vedú k morálnemu úpadku, 

Uznesením prokurátora Okresnej prokuratúry Revúca zo dňa 25.2.2015, spisová značka 2 Pv 321/14/6608, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
2.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Revúca sp. zn. 2 Pv 231/14/6608 zo dňa 25.02.2015, právoplatným dňa 07.03.2015 bolo podľa § 216 ods. 1 Trestného poriadku podmienečne zastavené trestné stíhanie proti obvineným XXXXX a XXXXX stíhaných pre prečin ohrozovania mravnej výchovy mládeže podľa § 211 ods. 1 písm. b) Trestného zákona, podľa § 216 ods. 2 Trestného poriadku im bola obom uložená skúšobná doba vo výmere 12 mesiacov, ktorá začala plynúť dňom právoplatnosti predmetného uznesenia, teda od dňa 07.03.2015.

Skúšobná doba podmienečného zastavenia trestného stíhania uplynula dňa 07.03.2016.

Pre účely rozhodnutia o osvedčení sa v skúšobnej dobe boli na obvinených zadovážené správy z Okresného riaditeľstva PZ v Revúcej, z Okresného úradu v Rimavskej Sobote, z obecného úradu Kameňany a odpis z registra trestov.
Podľa 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyššie uvedených správ vyplýva, že obvinení XXXXX a XXXXX sa v skúšobnej dobe podmienečného zastavenia trestného stíhania nedopustili trestného činu ani priestupku a viedli počas tejto doby riadny život.

Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Juraj Rybár
prokurátor